**"Мықтылар мен ептілер".**

Мектеп жасына дейінгі балаларға арналған өрт қауіпсіздігі бойынша спорттық мереке

**Мақсаты:** балалардың өрт қауіпсіздігі ережелеріне саналы және жауапты көзқарасын қалыптастыру. Төтенше жағдайларда әрекет ету үшін қажетті білімді, дағдыларды кеңейту.

**Міндеттері:**

Тәрбиелік: балаларға оттың дос және жау екендігі туралы түсінік беру. Өрт қауіпсіздігі ережелерін есте сақтауға көмектесу.

**Дамытушылық:** балаларда "өрт қауіпсіздігі" ұғымын қалыптастыру, өрттің пайда болу себептері туралы білімдерін бекіту. Өрт туындаған кезде мінез-құлықта қарапайым іскерліктер мен дағдыларды қалыптастыру;

**Тәрбиелік:** өзара көмек, бір-біріне достық қарым-қатынас, осы кәсіптегі адамдар үшін мақтаныш сезімін тәрбиелеу;

**Материал:** гимнастикалық орындықтар, доғалар, туннельдер, қатысушылардың саны бойынша жабайы ойыншықтар, екі шелек су, екі шелек бос,телефондар, орамал, эмблемалар

Балалар залға музыкамен кіреді.

**Жүргізуші:** Сәлеметсіз бе балалар! Бүгін біз осы залда спорттық мерекеге жиналып, өте маңызды нәрселер туралы сөйлесетін боламыз. Біздің әңгімеміздің басты тақырыбы қандай екенін, сендер жұмбақтың шешуін тапсаңдар білетін боласыңдар. (жұмбақ)

**Жүргізуші:**

От өмірімізге қуат беріп, бойымызды жылытады. Отсыз тіршілік жоқ. От жағылмаса, тамағымызда піспейді, үйімізде жылымайды. Ал тамақ ішпесек бойымызға қуат бітпейді. Бірақ ол өте қауіпті. Сіріңкемен,(оттықпен),тоқпен, газбен ойнауға болмады. Өрт болған кезде отпен кім күреседі? (өрт сөндірушілер) Адамдарға көмектесу үшін өрт сөндірушілер тез, епті және батыл болуы керек. Ол үшін олар жаттығулар жасайды. Мен сендерге өрт сөндіру жаттығуларын өткізуді ұсынамын.

Ол үшін бізге екі команда қажет. Балалар командаларға бөлінеді. Бізде "Жалын" және "Тамшы"командасы бар.

**Жүргізуші:** Қазір мен командаларға жаттығу жасауды ұсынамын. Ойын "Иә-Жоқ" деп аталады. Алдымен мен бір командаға, содан кейін екіншісіне сұрақ қоямын.

Мен сендердің дұрыс жауаптарыңды тыңдағым келеді. Барлығың мұқият тыңдап, ойланып, сұрақтарға жауап беріңдер.

Маған "Иә" немесе "жоқ"деп айтасыңдар.

**1-тапсырма:** **"Иә – Жоқ "**ойын сайысы. Командалар кезекпен жауап береді.

**Жүргізуші:** Барлық балалар білуі керек.

- Отпен ойнауға болмайды.

- Мұны барлық балалар біле ме? (Иә)

- олар отпен ойнайды ма? (Жоқ)

- балалар үшін өрт-бұл ойын ба? (Жоқ)

- мұнда барлық балалар тіл алғыш па? (Иә)

- пеште тосап (варенье) қайнап жатыр.Балаларға тосапты(вареньені) араластыру үшін пешке рұқсатсыз баруға бола ма? (жоқ),

- Оттың үстінен секіруге бола ма? (Жоқ)

- Майшаммен ойнауға бола ма? (Жоқ)

- Тентек бала Мырзабек, сіріңкемен ойнады.

- Балалар сіріңкемен ойнауға бола ма?

- Отпен әрқашан сақ боласың ба? (Иә)

**Жүргізуші:** - Жарайсыңдар, балалар. Біздің өрт сөндірушілерге лайықты балалар өсіп келеді.

**2-Тапсырма:** **"101" Байқауы»**

Командалар алдында телефон, телефонға жету үшін жолындағы кедергілерді еңсеру қажет: көпірден өту, доға астынан еңбектеп өтіп, телефон нөмірін теріп, өрт мекен жайын хабарлау,кері жүгіріп қайтады.

**Жүргізуші:** Жарайсыңдар балалар.

**3- тапсырма.** **"Баланы жанып жатқан үйден құтқар".**

Екі ойыншы қызды зембілге отырғызып, белгіленген жерге жүгіреді, содан кейін жүгіре отырып, эстафетаны келесі екі ойыншыға береді. Эстафетаны бірінші аяқтаған команда жеңіске жетті.

**4-тапсырма:"Жануарды сақта".**

Жүргізуші: сендің алдарыңдада қалың ну орман бар. Орманның арғы жағында алаңда жануарлар отпен қоршалған. Тапсырма: Туннельден еңбектеп өтіп бір жануарды алып, орнына оралу керек.

**5- тапсырма. "Өртті сөндір".**

Команданың бірінші бастаушысы бос шелекпен текшеге дейін еденге арқанды созады. Қалған қатысушылар шелектен су алып, оны арқан бойымен алып жүріп, текшеге дейін барады. Шелекке су құйып, кері жүгіреді. Белгілі бір уақыт ішінде көп су әкелген команда жеңеді.

**Жүргізуші:** Ой, жарайсыңдар балалар.Сендер расыменде қаламызды оттан аман сақтап қалдыңдар.Отты сөндіріп қала тұрғындарын қуанттыңдар. Өте ақылды, тапқыр, ержүрек өрт сөндіруші екенсіңдер.Мен сендермен мақтанамын.Сендерге арнайы құрмет медальдарымен марапаттаймын.Сау болыңдар балалар.